જોધપુર- રાજસ્થાનના જોધપુરમાં આજે સવારે મોટી દુર્ઘટના સર્જાઈ હતી. અહીં ભારતીય વાયુસેનાનું મિગ-27 ફાઈટર જેટ ક્રેશ થયું હતું. ઉડાન ભર્યાના 15 મિનિટ બાદ વિમાનમાં આગ લાગી હતી. દુર્ઘટનામાં વિમાન સળગીને સંપુર્ણ નાશ પામ્યું છે. સદનસીબે પાયલટે એક્ઝિટ કરી દેતાં તેનો બચાવ થયો છે. આ દુર્ઘટના રાજસ્થાનના જોધપુરના દેવલિયા પાસે સર્જાઈ હતી. દુર્ઘટનાના સમાચાર મળ્યા બાદ ભારતીય વાયુસેનાના જવાનો સ્થળ પર પહોંચી ગયા હતા. સદનસીબે પાયલટ સુરક્ષિત છે. પ્રાથમિક માહિતી મુજબ રુટીન ટ્રેનિંગ માટે વિમાને ઉડાન ભર્યાના 15 મિનિટ બાદ તેમાં ખામી સર્જાતા વિમાનમાં આગ લાગી હતી. અને વિમાન ક્રેશ થયું હતું.